polyglot-tagger/wikipedia-language-snippets-filtered huggingface dataset:
తాడేపల్లి, మంగళగిరి, తుళ్లూరు, దుగ్గిరాల, తెనాలి, తాడికొండ, గుంటూరు మండలం, చేబ్రోలు, మేడికొండూరు, పెదకాకాని, వట్టిచెరుకూరు, అమరావతి, కొల్లిపర, వేమూరు, కొల్లూరు, అమృతలూరు, చుండూరు మండలాలతో పాటు ఆయా మండలాల పట్టణ ప్రాంతం కూడా సిఆర్‌డిఏ పరిధిలోకి వస్తుంది.
లైమ్ /పులుపు నిమ్మ ఆసియా ప్రాంతానికి చెందినది, అయిననూ వెచ్చని వాతావరణం వున్న ఇటలీ, వెస్ట్ఇండీస్, అమెరికా దేశాల్లో కూడా పెరుగును. ఇది సతతహరిత చెట్టు. 45 మీటర్ల ఎత్తు పెరుగును. ఆకుపచ్చిని నున్నని ఆకులను కల్గి వుండును. బిరుస్గా వుండే చిన్నని ముళ్లు వుండును. పళ్ళు అండాకారంలో వుండును. నారింజ చెట్టాకన్న తక్కువ పరిమాణంలో వుండును. లైమ్ లో చాలా రకాలున్న ప్రధానమైనవి మెక్సికన్ లైమ్ , తహితి/ లైమ్ .ఆగ్నేయ ఆసియా నుండి ఈ చెట్టు ఈజిప్టు, ఆఫ్రికాకు వ్యాప్తిచెందినది.
లైమ్ నూనెలో చాలా రసాయన పదార్థాలు వున్నప్పటికి వాటిలో కొన్ని ప్రధానమైనవి ఆల్ఫా-పైనేన్న్ బీటా పైనేన్, మైర్సేన్, లిమోనేన్,1,8-టెర్పినోలేన్, లినలూల్, బోర్నీయోల్, సిట్రాల్ లు . నేరాల్ అసిటెట్, జెరానైల్ అసిటెల్ తక్కువ ప్రామాణంలో వున్న ప్రధాన రసాయన పదార్థాలు.
ప్రధానమైనవి ఆల్ఫా పైనెన్, బీటా పైనేన్, సబినెన్, మైర్సేన్, లిమోనెన్, -టెర్పినేన్, టెర్పినోలెన్, ఆక్టానాల్, నోనానాల్, టెట్రాడేకనాల్, పెంటా డేకనాల్, ట్రాన్స్-బెర్గప్టెన్, కారియో పీల్లెన్, బీటా బిసబోలెన్, జెరానియోల్, జెరానైల్ అసిటెట్, అల్ఫాటెర్పినోల్, లినలూల్.
చిన్నపచ్చ నిమ్మ నుండి రెండు రకాలుగా నూనెను సంగ్రహిస్తారు. ఒకటి కోల్డ్ ఎక్స్ప్రెసన్, మరొకటి స్టీము డిస్టిలేసను పద్ధతి. పక్వానికిరాని పళ్ల తొక్కల నుండి కోల్డ్ ఎక్సుప్రెసన్ ద్వారా లేదా తొక్కాల నుండి లేదా పండిన మొత్తం పండు నుండి ఆవిరి స్వేదన క్రియ/ స్టీము డిస్టిలేసను ద్వారా నూనెను ఉత్పత్తి చేస్తారు.కోల్డ్ ఎక్సుప్రెసన్ ద్వారా తీసిన నూన్ పోటో టాక్సిక్ గుణం కల్గి వుండగా, స్టీము డిస్టిలేసను ద్వారా తీసిన నూనెలో పోటో టాక్సిక్ ప్రభావం వుండదు.
లైమ్ ఆయిల్ లేదా పచ్చనిమ్మకాయ నూనె ఒక ఆవశ్యక నూనె, సుగంధ తైలం. లైమ్ ఆయిల్ ఔషధ గుణాలున్న నూనె. లైమ్ ను మెక్సికన్ నిమ్మ, పశ్చిమ భారత నిమ్మ అని అంటారు.పుల్ల నిమ్మ అనికూడా అంటారు.లైం^ ఆసియా ప్రాంతానికి చెందినదైనప్పటికి, ఇతర వెచ్చని ప్రాంతాల్లో కూదా పెరుగును.లైమ్ చెట్టు రూటేసి కుటుంబానికి చెందిన మొక్క.లైమ్ చెట్టు వృక్షశాస్త్ర పేరు సిట్రస్ ఆరంటి ఫోలియా.
లైమ్‌ నూనె నిమ్మ వంటి వాసనతో, పాలిపోయిన పసుపు లేదా ఒలివ్ రంగులో వుండును. పచ్చనిమ్మనూనెను కోలాపానీయాల్లో కమ్మఁదనము కై చేర్చుతారు. పరిమళ ద్రవ్య పరిశ్రమల్లో ఉపయోగిస్తారు.
లైమ్‌ ఆయిల్ యాంటి సెప్టిక్, యాంటి వైరల్, సంకోచశీలగుణం, ఆకలిని పుట్తించే గుణం, బాక్టిరిసిడల్, సంక్రమణ నిరోధకం కల్గినది.
రెంటచింతల గ్రామం రాష్ట్రంలోనే అత్యధిక ఉష్ణోగ్రత కేంద్రంగా నమోదుఅవుతుంది. ఈ కేంద్రాన్ని తొలుత ఇక్కడ, 1936, ఫిబ్రవరి-21న ఏర్పాటుచేసారు. స్థానిక సెయింట్ జోసెఫ్స్ ఉన్నత పాఠశాలలో, పాఠశాలవారు విరళణంగా ఇచ్చిన స్థలంలో, నూతనంగా ఆరు లక్షల రూపాయల వ్యయంతో ఈ కేంద్రం నిర్మాణానికి, 2016, జనవరి-7వ తేదీనాడు శంకుస్థాపన నిర్వహించారు. ఈ కేంద్రాన్ని, 2016, జనవరి-14వ తేదీనాడు ప్రారంభించారు. ఈ కేంద్రంలో, శాటలైట్ ద్వారా గంటగంటకూ, ఉష్ణోగ్రత, వర్షపాతం నమోదవుతవి. ఈ కేంద్రంద్వారా వివరాలను ప్రతి ఒక్కరూ ఇంటర్ నెట్ ద్వారా తెలుసుకోవచ్చు. అన్నదాతలు ఈ వాతావరణ కేంద్రంలో పేర్లు రిజిస్టరు చేసుకుంటే, ప్రతి మంగళవారం, శుక్రవారం, వారి చరవాణి లో వాతావరణ వివరాలు పంపించెదరు. ఈ కేంద్రంలో నమోదయిన వివరాల ప్రకారం, 1964, సెప్టెంబరు-29న రెంటచింతలలో అత్యధికంగా, 227 మి.మీ.వర్షపాతం నమోదయినది.
పూజ్య బాపూజీ పాదస్పర్శతో పులకించిన పల్నాట ఏకైక పల్లె, రెంటచింతల. గాంధీజీ ఈ గ్రామములో 1929, ఏప్రిల్-21న పర్యటించారు. విదేశీవస్త్ర బహిష్కరణ చేయాలని స్థానికులను కోరితే, వేలాదిమంది వస్త్రాలను నడివీధిలో వేసి, పెట్రోలుపోసి తగులబెట్టినారు. వై.ఆర్.ఎస్.ఉన్నత పాఠశాల ప్రాంగణంలో, తాటాకు పందిరివేసినారు. ఖద్దరు ఉద్యమంలో భాగంగా, జాతిపిత సుమారు 500 రాట్నాలతో రోజంతా నూలు నేసినన అరుదైన సన్నివేశం, రెంటచింతల గ్రామస్థులకు ఒక తీపి గురుతుగా నిలిచిపోయింది.
రెంటచింతల ప్రాంతానికి చెందిన నరిశెట్టి లిపిక, తల్లిదండ్రులతోపాటు అమెరికాలో ఉంటూ అక్కడే చదువుకొంటున్నది. ఆమె ఇటీవల అమెరికాలో నిర్వహించిన స్పెల్లింగుల పోటీలలో విశేషప్రతిభ చూపినది. 2015, జూన్-17న గుంటూరు వచ్చిన ఆమెను కలెక్టర్ శ్రీ కాంతీలాల్ దండే ప్రశంసించారు.
రెంటచింతల మండలం ఆంధ్ర ప్రదేశ్, పల్నాడు జిల్లాకు చెందిన మండలం. రెంటచింతల గ్రామం ఈ మండలానికి కేంద్రం. ఈ మండలం జిల్లాలోని పల్నాడు ప్రాంతంలో ఉంది. మండలానికి ఉత్తరాన కృష్ణానది ప్రవహిస్తూ ఉంది.
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు. మొదటి నంది నాటకోత్సవం 1999, మే 23 నుండి 31 వరకు హైదరాబాదులోని రవీంద్ర భారతిలో నిర్వహించబడింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఇచ్చే పురస్కారం 1998 సంవత్సరానికి గాను అబ్బూరి కమలాదేవి గారికి అందజేశారు.
ఈ ఆలయం నౌ లఖ మందిర్ గా ప్రసిద్ధి చెందింది. ఆలయ నిర్మాణానికి సంబంధించిన వ్యయం ఒకే మొత్తంలోనే ఉంది: అనగా తొమ్మిది లక్షలు లేదా తొమ్మిది వందల వేల రూపాయలు అయ్యింది. అందుకే ఈ పేరు వచ్చింది. 1910 ఎడిలో భారతదేశం తికాగఢ్ రాణి విరిష్ భాను ఈ ఆలయాన్ని నిర్మించటం జరిగింది. 1657 లో, దేవత సీత యొక్క బంగారు విగ్రహం చాలా అరుదుగా గుర్తించబడింది, సీత అక్కడ నివసించినట్లు చెబుతారు. అక్కడ సన్యాసి షుర్‌కిషోర్ దాస్ దేవత సీత చిత్రాలను కనుగొన్నాడు, ఈ పవిత్ర స్థలంలోనే నిర్మించినట్లు పురాణం పేర్కొంది. నిజానికి, షుర్‌కిషోర్ దాస్‌ ఆధునిక జనక్‌పూర్ వ్యవస్థాపకుడు, గొప్ప సెయింట్, కవి. సీతా ఉపాసనా తత్వశాస్త్రం గురించి బోధించాడు. ఈ ప్రదేశంలోనే రాజు జనకుడు శివ ధనస్సు స్వయంవరం నిర్వహించినట్లు పేర్కొనబడింది. 2015 ఏప్రిల్ లో వచ్చిన భూకంపం కారణంగా, 2015 ఏప్రిల్ 26 నాటికి, ఈ ఆలయం పాక్షికంగా కుప్పకూలిందని తెలుస్తోంది.
ఇది హిందూ-కొయిరి నేపాలీ నిర్మాణకళకు ఒక ఉదాహరణ. నేపాల్ లోని కోయిరి శిల్పకళకు ఇది చాలా ముఖ్యమైన నమూనాగా పరిగణించబడుతుంది. పూర్తిగా ప్రకాశవంతమైన తెల్లని మొఘల్, కొయిరి గోపురాల మిశ్రమ శైలిలో 4,860 చదరపు అడుగుల విస్తీర్ణంలో నిర్మించింది. ఈ నిర్మించిన ఆలయం ఎత్తు 50 మీటర్లు ఉంటుంది. ఈ మందిరం పూర్తిగా రాతితో, పాలరాయితో చేసిన మూడు అంతస్తుల నిర్మాణం. దీని 60 గదులు నేపాల్ యొక్క జెండాతో రంగు గ్లాసులతో, చెక్కడాలు, చిత్రలేఖనాలు, అందమైన జాలక కిటికీలు, టర్రెట్లతో అలంకరించబడ్డాయి. ఇతిహాసాలు, పురాణాలు ప్రకారం, రామాయణం కాలంలో జనక మహారాజు ఈ ప్రాంతాన్ని పాలించాడు. తన కుమార్తె జానకి , తన స్వయంవరంలో, తన భర్తగా దైవాంశ సంభూతుడయిన శ్రీరాముడును ఎన్నుకుంది, అయోధ్యకు రాణి అయింది. వారి వివాహ వేడుక సమీప ఆలయంలో జరిగింది. దీనినే వివాహా మండపం అంటారు. 2008 లో తాత్కాలికంగా ఈ ప్రదేశం యునెస్కో గుర్తింపు పొందింది.
ప్రతి సంవత్సరం, నేపాల్, భారతదేశం, శ్రీలంక, ఇతర దేశాల నుండి వేలాదిమంది భక్తులు శ్రీరాముని, సీతను ఆరాధించటానికి రామ జానకి ఆలయాన్నీ సందర్శిస్తారు. రామ నవమి, వివాహ పంచమి, దషైన్, తిహార్ పండుగలలో అనేకమంది ఆరాధకులు ఈ ఆలయాన్ని సందర్శిస్తారు.
భారతదేశంలోని జామ్ నగర్ లేదా సీతామర్హి నుండి టాక్సీ ద్వారా చేరుకోవచ్చును. ఇది జనక్‌పూర్ నుండి సుమారు 30 కిలోమీటర్లు, 45 కిలోమీటర్లు ఉంటుంది. జనక్‌పూర్ నకు భారతదేశంలోని ఏ నగరం నుండి కూడా సరాసరి విమానాలు లేవు.
ఖాట్మండు నుండి రోజువారీ విమానాలు కలిగిన విమానాశ్రయం జనక్‌పూర్. ఈ మార్గంలో కొన్ని ఎయిర్లైన్స్ 17-20 ప్రయాణీకుల సామర్ధ్యం ఉన్న విమానాలతో పనిచేస్తాయి.
నేపాల్ రైల్వేలుచే నిర్వహించబడు రైల్వే స్టేషన్ జనకపూర్. అయితే, ఇది సౌకర్యవంతమైనది కాదు. రైలు ద్వారా భారతదేశంలో జయనగర్ వరకు ప్రయాణం చేయటం ఉత్తమమైనది.
1927 మార్చి 19 న మహాద్ పట్టణంలో జరిగిన ఈ సత్యాగ్రహానికి మహారాష్ట్ర, గుజరాత్ ప్రాంతాల లోని జిల్లాల నుండి 2,500 మంది దాకా హాజరయ్యారు. అంటరానివారి హక్కులు, అంటరానితనం నిర్మూలన, దీనిపై ప్రభుత్వం కార్యాచరణ, బాంబే కౌన్సిల్ తీర్మానపు అమలు వంటి అంశాలపై సమావేశంలో ప్రసంగాలు, తీర్మానాలు చేసారు. మరుసటి రోజున సత్యాగ్రహంలో పాల్గొన్న సభ్యుడొకరు మహాద్ పట్టణంలో ఉన్న ఒక చౌదార్ చెరువు వద్దకు ఊరేగింపుగా వెళ్ళి అందులోని నీరు తాగాలని ప్రతిపాదించాడు. తద్వారా అంటరానివారు తమ హక్కును ఉద్ఘాటించాలని అన్నాడు. అంబేద్కర్ నాయకత్వంలో సభ్యులు ఊరేగింపుగా వెళ్ళి చెరువు లోని నీరు తాగారు. దీనిపై అగ్రవర్ణాల వారు ఒక కేసు పెట్టారు గానీ అది వీగిపోయింది. ఆ తరువాత అగ్రవర్ణాల వారు, అంటరానివారు చెరువు లోని నీరు త్రాగడంతో అది మైల పడిపోయిందని చెబుతూ గోపంచకం వగైరాలతో చెరువు నీటిని శుద్ధి చేసే క్రతువు నిర్వహించారు. అంబేద్కర్‌కు ఈ సంగతి తెలిసి కోపగించాడు. ప్రజాబాహుళ్య సౌకర్యాలను వినియోగించుకునే తమ హక్కును పునరుద్ఘాటించేందుకు మహాద్ లోనే మరొక సత్యాగ్రహం చెయ్యాలని నిశ్చయించాడు. 1927 డిసెంబరు 26 న దీనికి ముహూర్తంగా నిర్ణయించాడు.
ఇంతలో ఛాందసవాద హిందువులు కొందరు, ఆ చెరువు బహిరంగ స్థలం కాదని, అది ప్రైవేటు ఆస్తి అని డిసెంబరు 12 న మహాద్ సివిలు కోర్టులో కేసువేసారు. కోర్టు, అంబేద్కరు ఆ చెరువులో నీళ్ళు తాగడాన్ని తదుపరి తీర్పు వచ్చే వరకూ నిషేధిస్తూ డిసెంబరు 14 న ఉత్తర్వులు ఇచ్చింది. ఈ ఉత్తర్వులు సమావేశంపై ప్రభావమేమీ చూపలేదు. 4,000 మంది వరకూ సమావేశానికి హాజరయ్యారు. డిసెంబరు 24 న అంబేద్కరు మహాద్ చేరుకున్నపుడు జిల్లా మేజిస్ట్రేటు అతడికి కోర్టు ఉత్తర్వులనిచ్చి, సమావేశాన్ని నిర్వహించుకోవచ్చనీ చెరువులో నీళ్ళు తాగే కార్యక్రమాన్ని చేపట్టవద్దనీ కోరాడు. సదస్సుకు హాజరైనవారు కోర్టు ఉత్తర్వులను ధిక్కరించైనా సరే, చెరువులో నీళ్ళు తాగాల్సిందేనని పట్టుబట్టారు. వారిని శాంతింపజేయడం అంబేద్కర్ వంతైంది. కొన్నాళ్ళు వాయిదా పడినంత మాత్రాన ఉద్యమం ఆగినట్లు కాదని అతడు వారిని శాంతపరచాడు. వారంతా అంబేద్కర్ ఆధ్వర్యంలో ఊరేగింపుగా చెరువు వద్దకు వెళ్ళి దాని చుట్టూ ఒకసారి తిరిగి వెనక్కి సభాస్థలికి వచ్చేసారు.
1927 మార్చి 19 న మహాద్ పట్టణంలో జరిగిన మహాడ్ సత్యాగ్రహం ఈ సంఘటనకు నేపథ్యంగా నిలిచింది. బహిరంగ ప్రదేశాలన్నీ అంటరానివారికి ఇతరులతో సమానంగా అందుబాటులో ఉండాలని 1923 లో బాంబే లెజిస్లేటివ్ కౌన్సిల్ ఒక తీర్మానం చేసింది. 1924 లో మహాద్ పట్టణ పంచాయితీ ఈ తీర్మానాన్ని నిర్ధారించింది. అయితే ఈ తీర్మానం వచ్చినప్పటికీ పరిస్థితులు అంతగా మెరుగుపడలేదు. అగ్రకులాల వారు అవలంబించిన స్పర్థా వైఖరి కారణంగా ఇది సాధ్యపడలేదు. దళిత వర్గాల వారికి దీనిపట్ల చైతన్యం కలిగించేందుకు అంబేద్కర్, మహాద్‌లో ఒక సదస్సు నిర్వహించేందుకు ఏర్పాట్లు చేసాడు.
1927 డిసెంబరు 25 తేదీన అంటరానితనాన్ని వ్యతిరేకిస్తూ బాబాసాహెబ్ అంబేద్కర్, అతడి అనుచరులు కొందరూ కలిసి మనుస్మృతిని దహనం చేశారు. మహారాష్ట్ర, కొంకణ్ ప్రాంతం రాయగడ్ జిల్లా లోని మహాద్ అనే చిన్న పట్టణంలో కొన్ని వేల మంది సమక్షంలో ఈ దహన కార్యక్రమం జరిపారు. ఈ గ్రామం ముంబాయికి దక్షిణంగా 150 కిలోమీటర్ల దూరంలో ఉంది. అప్పటినుంచీ దళితులు, అంబేద్కరైట్లు ఆ రోజును ‘మనుస్మృతి దహన దినం’గా పాటిస్తూ ఏటా ఆ రోజున ‘మనుస్మృతి’ని తగులబెడుతున్నారు.
మహాద్ పట్టణంలో సత్యాగ్రహ సదస్సు జరిగాక, అక్కడే ఒక చితి పేర్చి దహన క్రతువును నిర్వహించారు. రాత్రి తొమ్మిది గంటలకు ఈ దహన కార్యక్రమాన్ని నిర్వహించారు. ‘ఇదే మనుస్మృతి దహన భూమి’, ‘అంటరానితనాన్ని రూపుమాపండి’, ‘బ్రాహ్మణీయ సంస్కృతిని పాతిపెట్టండి’ వంటి నినాదాలతో ఉన్న బ్యానర్లు ప్రదర్శించారు.
ఈమె వికారి నామ సంవత్సర మాఘ శుద్ధ త్రయోదశిన తన మాతామహుల యింట నడుపూడి గ్రామంలో జన్మించింది. తండ్రి శ్రీపాద కృష్ణమూర్తి శాస్త్రి కాశీయాత్ర చేసిన పిదప ఈమె జన్మించింది కనుక ఆయన ఈమెకు విశాలాక్షి అనే నామకరణం చేశాడు. ఈమె ప్రైమరీ విద్యకంటే ఎక్కువ చదువలేదు. వివాహానంతరం శ్రీపతి భాస్కరశాస్త్రి వద్ద ఆంధ్రనామ సంగ్రహము, భాస్కర రామాయణములను చదువుకున్నది. ఈమెకు వివాహం తన 11వ యేట 1912లో కల్లూరి వేంకటసుబ్బారాయుడుతో జరిగింది.
విశాలాక్షి తండ్రిగారి తోడల్లుడు ఫ్రెంచి యానాం కాపురస్తుడు, రాజకీయనాయకుడైన బులుసు సుబ్రహ్మణ్య శాస్త్రులు. ఆయన భార్య అయిన సూర్యప్రకాశమ్మ విశాలాక్షిగారికి పెద్దమ్మ అవుతారు. అందుచేత కాంగ్రేసు నాయకుడు, స్వాతంత్రసమరయోధుడు అయిన కళా వెంకటరావు ఈవిడకి మావయ్య వరస.
దవన నూనెను పారిశ్రామికంగా, వైద్యపరంగా పలు ప్రయోజనాలు ఉన్నాయి.ఆహారంలో, సువాసన నిచ్చుటకు కాస్మోటిక్సులో, సుగంధ ద్రవ్యాలలో, సిగరేట్లలో, ఔషదాల తయారీలో దావన నూనెను ఉపయోగిస్తారు.
దవన నూనె వైరస్ నిరోధక లక్షణాలు కల్గి ఉంది.దవన నూనె వైరస్ బయటి రక్షక త్వచం మీద దాడి చేసి దాన్ని నాశనం చేస్తుంది.వైరస్ వలన సంక్రమించే అంటు రోగాలైన దగ్గు, జలుబు, ఇన్ఫ్లూయెంజా, పొంగు/తట్టు ను నయం చేస్తుంది.లోపల బయట అయిన గాయాలను మాంపుతుంది.దేహంలోని, మూత్ర నాల మార్గాలు, మూత్రకోశం, మూత్ర పిండాలు, మిగతా దేహ భాల్లో ఏర్పడు పుండ్లను, గాయాలను మాన్పును.తెగినపుడు, గాయాలు అయినపుడు ఆలస్యం చెయ్యకుండా మధ్య గాఢత వున్న నూనెను పూతగా పూసిన దనుర్వాతాన్ని నిలువరించును.ముఖ్యంగా ఇనుప వస్తువుల వలన దెబ్బలు తగిలిన గాయాల వలనవ్యాపించు దనుర్వాతం రాకుండా నిలువరించును.
భారత దేశంలో హిమాలయ ప్రాంతంలో ఈ మొక్క విపరీతంగా పెరుగును.కాశ్మీరు లోయలో దవనం విస్తారంగా కన్పిస్తుంది.దవనాన్ని కర్ణాటక, మహారాష్ట్ర, కేరళ, తమిళనాడు, ఆంధ్ర ప్రదేశ్ రాష్ట్రాలలో సాగు చేస్తారు.ఆవశ్యక నూనెకై సాగు చేయు పంటకై నవంబరు మొదటి వారంలో మొక్కలను నాటుతారు.మొక్కను నాటిన 110-115 రోజులకు పంట పుష్పించడం మొదలగును పంటలో సగానికి పైగా పూలు పూచిన తరువాత పంటనుమార్చి మొదటి వారంలో కొయ్యడం జరుగును.మొక్క మొదలువరకు మొక్కను కోస్తారు.భారత దేశంలో దవనాన్ని దక్షిణ భారత దేశంలో అధికంగా సాగు చేస్తారు.ఇది నాలుగు నెలలపంట.చందన/గంధపు చేట్ల పరిసరాలు ఈ మొక్క పెరగటానికి అనువైనవి.మొక్కపూర్తిగా ఎదిగి పూలు పూర్తిగా వికసించిన తరువాత మొక్కలను కోస్తారు.ముఖ్యంగా వేసవి కాలంలో చివరిలో.కొడవలిని ఉపయోగించి మొత్తం మొక్కను కత్తరిస్తారు.నూనెను తీయుటకు కోసిన పంటను ముందు ఒక వారం రోజులు ఆరబెడతారు.
ఇది ఏకవార్షిక మొక్క.ఇది వృక్షశాస్త్రంలో ఆస్టరేసి కుటుంబానికి చెందిన మొక్క.దవనం మొక్క వృక్షశాస్త్ర పేరు:అర్టెమిసియా పల్లెన్.దవన ఆకులు మంచి సువాసన వెదజల్లును.మొక్క ఆకులను దండలలో, అర్చనలో పూజా ద్రవ్యంగా ఉపయోగిస్తారు.పువ్వులను శివ పూజకు ఉపయోగిస్తారు.ఆకులనుండి, పువ్వుల నుండి ఆవశ్యక నూనెను ఉత్పత్తి చేస్తారు.దవనం హైడ్రోకార్బనులు , ఈస్టరులు , ఆక్సీజెనేటెడ్ సంయోగపదార్థాలు కల్గివున్నది.దవనంలోని ఈస్టరులువలన దవనాకి ప్రత్యేకమైన ఆహాల్లదకరమైన సువాసన ఏర్పడినది.దవనంలోని ఈస్టరుల వలన దవనాకి ప్రత్యేకమైన ఆహాల్లదకరమైన సువాసన ఏర్పడీనది.
దవనం సువాసన కల్గిన, ఓషది మొక్క.నిటారుగా 60 సెం.మీ ఎత్తు వరకు పెరుగును. పత్రాలు చీలికలిగా వుండును.పూలు పసుపురంగులో వుండును. ఆకులు తొడిమగల్గి వికల్పఅమరికతో ద్విలంబికంగా వుండును.
దవనం నూనె ఒక ఆవశ్యక నూనె.దవనం నూనెను ఆంగ్లంలో దవన ఆయిల్ అందురు. దవన నూనెను పారిశ్రామికంగా, వైద్యపరంగా పలు ప్రయోజనాలు ఉన్నాయి.దవనం మొక్క ఆకులను పూలతో చేర్చిపూలమా/పూల దండలలుగా కట్టెదరు.ఆహారంలో, సువాసన నిచ్చుటకు కాస్మోటిక్సులో, సుగంధ ద్రవ్యాలలో, సిగరేట్లలో, ఔషదాల తయారీలో దవన నూనెను ఉపయోగిస్తారు.
నూనెలో కీటోనులు, టేర్పైను సమ్మేళనాలుగా వుండును.ఉదా: దవనోన్, లినలూల్, దవన ఈథరు వంటివి. దవన నూనెను సపోనిఫీకేసన్ చేసిన 10% సిన్నమిక్ ఆమ్లం లభించును. నూనె చిక్కగా బ్రౌన్ రంగులో ఉండును.సీస్ దవనోన్ అనీ పిలువబడే సేసిక్యూ టెర్పేను వలన నూనె ప్రత్యేకమైన వాసన కల్గుతున్నది
ఒక సంచార వైద్య శాలలో డాక్టర్లు లేరు. పారామెడికల్ సిబ్బంది ముగ్గురు ఉన్నారు. సమీప ప్రాథమిక ఆరోగ్య ఉప కేంద్రం గ్రామం నుండి 5 కి.మీ. లోపు దూరంలో ఉంది. ప్రాథమిక ఆరోగ్య కేంద్రం గ్రామం నుండి 5 నుండి 10 కి.మీ. దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉంది.
గ్రామంలో ఒక ప్రైవేటు బాలబడి ఉంది. ప్రభుత్వ ప్రాథమిక పాఠశాల ఒకటి, ప్రభుత్వ ప్రాథమికోన్నత పాఠశాల ఒకటి , ప్రభుత్వ మాధ్యమిక పాఠశాల ఒకటి ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల మరిపెడలోను, ఇంజనీరింగ్ కళాశాల ఖమ్మంలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ ఖమ్మంలో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల ఖమ్మంలో ఉన్నాయి.
గ్రామంలో అంగన్ వాడీ కేంద్రం, ఇతర పోషకాహార కేంద్రాలు ఉన్నాయి. గ్రామంలో వార్తాపత్రిక పంపిణీ జరుగుతుంది. శాసనసభ పోలింగ్ కేంద్రం, జనన మరణాల నమోదు కార్యాలయం ఉన్నాయి. సమీకృత బాలల అభివృద్ధి పథకం, ఆశా కార్యకర్త గ్రామం నుండి 5 నుండి 10 కి.మీ. దూరంలో ఉన్నాయి. సినిమా హాలు, గ్రంథాలయం, పబ్లిక్ రీడింగ్ రూం గ్రామం నుండి 5 నుండి 10 కి.మీ. దూరంలో ఉన్నాయి. ఆటల మైదానం గ్రామం నుండి 10 కి.మీ.కి పైబడిన దూరంలో ఉంది.
గుండేపూడిలో పోస్టాఫీసు సౌకర్యం ఉంది. సబ్ పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్, ప్రైవేటు కొరియర్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది.
అతను కేరళలోని పతనమిట్ట జిల్లాకు చెందిన ఒమల్లూర్ లో కె.జి. డేనియల్, అన్నమ్మ దంపతుల ఏడుగురు సంతానంలో రెండవ వానిగా జన్మించాడు. అతనికి ఎలిజిబెత్, సజి, సోఫీ, సుధా అనే సోదరీమణులు, జార్జ్, మోహన్ అనే సోదరులు ఉన్నారు. అతని తల్లిదండ్రులు ఒమల్లూరులోని ప్రాథమికోన్నత పాఠశాలలో ఉపాద్యాయులుగా పనిచేసేవారు. అతను ప్రాథమిక విద్యను స్థానిక ప్రభుత్వ ప్రాథమికోన్నత పాఠశాలలోను, ఒమల్లూరు లోని ఎన్.సి.సి ఆంగ్ల మాధ్యమ పాఠశాలలోనూ పూర్తిచేసాడు. అతను వాలీబాల్ క్రీడాకారుడు. అతను పతనంతిత్త లోణి కాథొలికేట్ కళాశాలలో జంతుశాస్త్రంలో డిగ్రీని చేసాడు. గ్రాడ్యుయేషన్ చేసిన తరువాత తన 21వ యేట భారత సైనిక దళంలో చేరి కెప్టెన్ స్థాయికి ఎదిగాడు. అతను భారత సైనిక దళంలో ఐదు సంవత్సరములు పూర్తిచేసిన తరువాత ముంబయిలోని లక్ష్మీ స్టార్చ్, గ్లూకోజ్ తయారీ కంపెనీలో ఉద్యోగంలో చేరాడు. తరువాత సినిమా రంగంలో ప్రవేశించాడు. అతను కంపెనీలో ఉద్యోగంలో చేస్తున్నప్పుడు ముంబయిలోని ప్రతిభా థియేటర్ లోని నాటక బృందాలతో కలసి నటించేవాడు. తరువాత సినిమాలలోనికి ప్రవేశించాడు. అతను 1997లో "ఎత ఓరు స్నేహగత" అనే మలయాళ చిత్రంద్వారా సినిమా అరంగేట్రం చేసాడు.
అతను తెలుగు, తమిళ, మలయాళ, హిందీ, ఇంగ్లిష్‌ భాషల్లో సుమారు 500 చిత్రాల్లో వివిధ పాత్రలతో ప్రేక్షకుల్ని మెప్పించాడు. అందులో మలయాళం చిత్రాలే దాదాపు 450 ఉన్నాయి. ఎక్కువగా ప్రతినాయకుడిగానే కనిపించాడు. రౌడీ అల్లుడు, శత్రువు, మాతో పెట్టుకోకు, కొండపల్లి రాజా, జైలర్‌ గారి అబ్బాయి, గాండీవం, మొండి మొగుడు పెంకి పెళ్లాం, ప్రేమసందడి చిత్రాలు ఆయనకు పేరు తీసుకొచ్చాయి. రెండు చిత్రాలకు దర్శకత్వం కూడా వహించాడు.
రాజు డేనియల్ సినిమా రంగంలో కెప్టెన్ రాజుగా సుపరిచితుడు. అతను సైనికాధికారి, నటుడు. అతను మలయాళం, హిందీ, తమిళం, తెలుగు, కన్నడం మొదలైన భారతీయ భాషలలో సుమారు 600 సినిమాలలో నటించాడు. అతను కారెక్టర్ పాత్రలు, ప్రతినాయకుని పాత్రలలో నటించాడు. అతను టెలివిజన్ సీరయల్స్, వ్యాపారప్రకటనలలో కూడా నటించాడు.
అతను ప్రమీళను వివాహమాడాడు. వారికి ఒక కుమారుడు ఉన్నాడు. అతను పుట్టుకతో క్రిస్టియన్ అయినప్పటికీ అన్ని మతాల దేవాలయాలను సందర్శించేవాడు. అతను సెయింట్ జార్జ్ ఆర్థడాక్స్ చర్చి, పలరివట్టంలో క్రియాశీలక సభ్యుడు.
అతను చివరిదినాలలో డయాబెటిస్ తో బాధపడ్డాడు. కొచ్చిలోని తన నివాసంలో గుండెపోటుతో 2018 సెప్టెంబరు 17న తన 68వ యేట మరణించాడు. అతను అనేక రాష్ట్ర పురస్కారాలను అందుకున్నాడు.
ఆర్మేనియా 1990లలో సోవియట్ యూనియన్ నుండి విడిపోయి స్వతంత్రదేశంగా ప్రకటించుకున్న తర్వాత సరుకు రవాణా అభివృద్ధి కావడంతో 1998లో ఈ విమానాశ్రయంలో మిలియన్ టన్నుల వార్షిక సామర్థ్యం కల కొత్త కార్గో టర్మినల్ నిర్మాణం జరిగింది. కార్పొరేషన్ అమెరికా అనే అర్జెంటీనా కంపెనీ యాజమాన్యంలో ఉన్న ఆర్మేనియా ఇంటర్నేషనల్ ఎయిర్‌పోర్ట్స్ అనే సంస్థతో 2001లో విమానాశ్రయం నిర్వహణ కొరకు 30 సంవత్సరాల ఒప్పందం కుదుర్చుకున్నారు. ఆ ఒప్పందం ప్రకారం ఆర్మేనియా ఇంటర్నేషనల్ ఎయిర్‌పోర్ట్స్ రన్‌వేను, టాక్సీ వేస్‌ను, ర్యాంపును నవీకరించింది. 2006లో క్రొత్త అరైవల్స్ హాల్‌ను ప్రారంభించారు. తరువాత 2011లో డిపార్చర్స్ & అరైవల్స్ టర్మినల్‌ను, 1000 వాహనాలు సామర్థ్యం ఉన్న కార్ పార్కింగ్ సదుపాయాన్ని ఏర్పాటు చేశారు. 2013 జనవరి 30న దుబాయ్, యునైటెడ్ అరబ్ ఎమిరేట్స్‌లో జరిగిన ఎమర్జింగ్ మార్కెట్స్ ఎయిర్‌పోర్ట్స్ అవార్డ్ వేడుకల్లో జ్వర్ట్నాట్స్ అంతర్జాతీయ విమానాశ్రయానికి "కామన్‌వెల్త్ ఇండిపెండెంట్ స్టేట్స్ లో ఉత్తమ ఎయిర్‌పోర్ట్" అవార్డ్ లభించింది.
ఈ విమానాశ్రయంలో కొత్తగా ఫ్లయిట్ ఇన్ఫర్మేషన్ డిస్‌ప్లే సిస్టం , బ్యాగేజీల కొరకు ఆటొమేటెడ్, బయోమెట్రిక్ ఐడెంటిఫికేషన్ సిస్టం, చెక్-ఇన్, ప్యాసింజర్ కంట్రొల్, 150 సర్వైలెన్స్ కెమెరాలు వంటి సదుపాయాలను ఏర్పాటు చేశారు. ఈ విమానాశ్రయంలో ప్రవేశానికి ప్రి కంట్రోల్ , పాస్‌పోర్ట్ కంట్రోల్, ఎక్స్‌రే కంట్రోల్ అనే మూడంచెల రక్షణ వ్యవస్థను ఏర్పాటు చేశారు.
ఈ విమానాశ్రయం 1961లో తన కార్యకలాపాలను ఆరంభించింది. 1970లో నిర్వహించిన పోటీలో ఎం.ఖచిక్యన్, ఎ.తర్ఖన్యన్, ఎస్.కలష్యన్,ఎం.బఘ్దసర్యన్‌లు మొదటి టర్మినల్‌ను డిజైన్ చేయడానికి ఎన్నికైనారు. సోవియట్ యూనియన్ ప్రాంతీయ రవాణా అవసరాలకు అనుగుణంగా కొత్త టర్మినల్ ఏరియా అభివృద్ధితో ఈ విమానాశ్రయం 1980లలో నవీకరించబడింది.
జ్వర్ట్నాట్స్ అంతర్జాతీయ విమానాశ్రయం (ఆర్మేనియన్: , జ్వర్ట్నాట్స్ సమీపంలో ఆర్మేనియా రాజధాని యెరెవాన్‌కు దక్షిణదిశలో 15 కి.మీల దూరంలో నెలకొని వుంది. ఇది ఆర్మేనియా దేశపు ముఖ్యమైన అంతర్జాతీయ విమానాశ్రయంగా పరిగణించబడుతున్నది. ఇది ఆ దేశపు అత్యంత రద్దీ కలిగిన విమానాశ్రయం.
భారత్‌లో అంతర్జాతీయ వాణిజ్య ప్రకటనల సంస్థ లింటాస్ కు 1980 నుంచి 1994 వరకు చీఫ్‌ ఎగ్జిక్యూటివ్‌గా వ్యవహరించిన ఆయన ఆ సంస్థను దేశంలోనే అగ్రశ్రేణి అడ్వర్‌టైజ్‌మెంట్‌ సంస్థగా తీర్చిదిద్దాడు. దాదాపు 100కు పైగా ప్రధాన ఉత్పత్తులు, బ్రాండ్లకు ఆయన వాణిజ్య ప్రకటనలు రూపొందించాడు. ఇదే సమయంలో అతను లింటాస్‌ దక్షిణాసియా ప్రాంతీయ కోఆర్డినేటర్‌గా వ్యవహరించాడు. ఆ తర్వాత ప్రపంచ అడ్వర్‌టైజింగ్‌ రంగంలో ఆస్కార్‌గా పరిగణించే ఇంటర్నేషనల్‌ క్లియో హాల్‌ ఆఫ్‌ ఫేమ్‌లో చోటు దక్కించుకున్నాడు. ఈ హాల్‌ ఆఫ్‌ ఫేమ్‌లో చోటు దక్కించుకున్న ఏకైక భారతీయుడు పదమ్‌సీ కావటం విశేషం. భారత అడ్వర్‌టైజ్‌మెంట్‌ పితామహుడిగా గుర్తింపు పొందిన ఈయన సాధారణ ఉత్పత్తుల నుంచి లగ్జరీ ఉత్పత్తుల వరకు అన్నీ వర్గాల వారి మదిని చూరగొనే విధంగా అద్భుతమైన, గుర్తుంచుకోదగిన వాక్యాలతో ప్రకటనలను రూపొందించాడు.
అతని నేతృత్వంలోని లింటాస్‌ అడ్వర్‌టైజ్‌మెంట్‌ రూపొందించిన డిటర్జెంట్‌ ఉత్పత్తి అయిన సర్ఫ్‌ కోసం లలితాజీ, ఆటో దిగ్గజం బజాజ్‌ కోసం హమారా బజాజ్‌, చెర్రీ బ్లాసమ్‌ షూ పాలిష్‌ కోసం చెర్రీ చార్లీ, టైర్ల తయారీ సంస్థ ఎంఆర్‌ఎఫ్‌ కోసం మజిల్‌ మ్యాన్‌, జలపాతంలో లిరిల్‌ గర్ల్‌, ఫెయిర్‌ అండ్‌ హ్యాండ్‌సమ్‌, బోల్డ్‌ కామసూత్ర కపుల్‌ వంటి ప్రకటనలు ఎంతో ప్రాచుర్యం పొందాయి. 1994లో లింటాస్‌ ఇండియా నుంచి తప్పుకున్న తర్వాత ఆయన ఏపీ అడ్వర్‌టైజింగ్‌ ప్రైవేట్‌ లిమిటెడ్‌ను స్థాపించి పలు వాణిజ్య ప్రకటనలను రూపొందించాడు. బజాజ్‌ ఆటో లిమిటెడ్‌ స్కూటర్‌ కోసం పదమ్‌సీ రూపొందించిన వాణిజ్య ప్రకటన హమారా బజాజ్‌. చాలా ఏళ్ల పాటు ప్రజల నోళ్లలో పలికింది. ఇప్పటికీ పాత తరం వారు ఆ ప్రకటనను ఇప్పటికీ మరిచిపోలేరు. అంతేకాకుండా బజాజ్‌ ఆటోను అగ్రస్థానానికి చేర్చటంలో ఆ ప్రకటన కీలక పాత్ర పోషించింది.
అలిక్ పదమ్‌సీ 1928లో గుజరాత్‌లోని సంపన్న, సాంప్రదాయక కుటుంబమైన ఖోజా ముస్లిం కుటుంబంలో జన్మించాడు. అతని వాస్తవ కుటుంబ నామం "చరన్యాస్". వారి పూర్వీకులు సంస్థానాలలో కవులుగా ఉండేవారు. అతని తండ్రి జాఫెర్‌సేథ్ పదంసీ 10 స్వంత భవనాలు గల, గాజు, ఫర్నిచర్ వ్యాపారవేత్త. ఆమె తల్లి కుల్సుంబాయి పదంసీ గృహిణి. అతనికి ఏడుగురు సహోదరులున్నారు. వారిలో అక్బర్ పదంసీ చిత్రకారుడు. వారు సంపన్న కుటుంబానికి చెందినవారైనప్పటికీ విద్యావంతులు కాలేకపోయారు. అతను, అతని సోదరులు పాఠశాలలో మొదట చేరి ఆంగ్లం అభ్యసించారు. అతను ముంబై లోని సెయింట్ జేవియర్ కళాశాలలో విద్యను అభ్యసించాడు.
అలిక్ పదంసీ పలు ప్రతిష్ఠాత్మక అడ్వర్‌టైజ్‌మెంట్లకు సృష్టికర్త. 1982లో వచ్చిన చారిత్రాత్మక చిత్రం ‘గాంధీ’లో మహ్మదాలీ జిన్నా పాత్రలో నటించి అందరి మన్ననలను అందుకున్నాడు. భారత్‌లో అంతర్జాతీయ వాణిజ్య ప్రకటనల సంస్థ లింటాస్ కు 1980 నుంచి 1994 వరకు చీఫ్‌ ఎగ్జిక్యూటివ్‌గా వ్యవహరించిన ఆయన ఆ సంస్థను దేశంలోనే అగ్రశ్రేణి అడ్వర్‌టైజ్‌మెంట్‌ సంస్థగా తీర్చిదిద్దాడు. తన అరవై ఏళ్ల కెరీర్‌లో 70కి పైగా నాటకాలకు దర్శకత్వం వహించారు. ఈయన దర్శకత్వం వహించిన నాటకాల్లో ఎవిటా, జీసస్‌ క్రైస్ట్‌ సూపర్‌స్టార్‌, తుగ్లక్‌ ఎంతో ప్రాచుర్యం పొందాయి.
అతని మొదటి భార్య పెరల్ పదంసీ. వారికి రెల్ల్ పదంసీ అనే కుమార్తె కలిగింది. పదంసీకి డాలీ ఠాకూర్ తో సంబంధం ఉండేది. ఆమెను కూడా వివాహం చేసుకున్నాడు. వారికి ఒక కుమారుడు "ఖాసర్ థాకూర్ పదంసీ" కలిగాడు. తరువాత అతను షారోన్ ప్రభాకర్ ను వివాహమాడాడు. వారికి ఒక కుమార్తె "షాజహాన్ పదంసీ" ఉంది.
చాలా ఏళ్ళకిందట ఒక వృద్ధ బ్రాహ్మణుడు జనగాంలో ఉంటూ, సుందిళ్ళలో ఉన్న తన పొలాలకు వచ్చి వెళ్ళేవాడు. అది అడవి ప్రాంతం కావడంతో ఆ వృద్ధుడు తన పదేళ్ళ మనుమని వెంట బెట్టుకొని అక్కడికి వచ్చేవాడు. ఒకరోజు బ్రాహ్మణుడు ఒక్కడేవెళ్ళి పొలంలో తిరిగి అలసిపోయి దారితప్పి దిక్కుతోచని స్థితిలో భగవంతుని స్మరించుకోగా, ఆ క్షణమే ఒక బాలుడు అతని దగ్గరకు వచ్చి తాతా!
అని తీసుకొనిపోతాడు. పక్కనేవున్న వున్న ఒక రాత్రి ఈ మంటపం చూపించి, ఈ రాత్రి ఇక్కడే పడుకోమని చెప్పి, స్వామి ప్రసాదం. కొబ్బరి, బెల్లం ఇచ్చి పడుకున్నాడు. బ్రాహ్మణుడు వాటిని తిని పడుకున్నాడు. కొంతసేపటి తరువాత బ్రాహ్మణుని కలలో విష్ణుమూర్తి నరసింహ రూపంలో దర్శనమిచ్చి, పక్కనేవున్న పుట్టను తవ్వి చూడమన్నాడు. పుట్టను తవ్వగా సూర్యకిరణాల వెలుగులో పీఠం పెట్టుకొని, చేతులు యోగముద్రతోవుండి ఛాతి ఒకవైపు నలుపు, మరో వైపు ఎరుపు కలిగిన ఇసుకరాతి విగ్రహంతో స్వామి దక్షిణాభి ముఖంగా దర్శనమిచ్చాడు. దక్షిణ ద్వారం యమధర్మరాజుది అవడంవల్ల ఈ వైపున్న దేవాలయాల్లోకి ప్రవేశిస్తే యమబాధలుండవని భక్తుల నమ్మకం.
సా.శ 13వ శతాబ్దంలో కాకతీయ రాజ వంశస్థులు ఈ దేవాలయం నిర్మించినట్లు సమీపంలోని ఓ శిలాశాసనం ద్వారా తెలుస్తున్నది. దేవాలయానికి ఈశాన్య భాగంలో 200 గజాల దూరాన పురాతన దేవాలయం ఉండినట్లు ఆలయ శిథిలాలు నేటికీ దర్శనమిస్తాయి. అయితే, నైరుతి దిశలోని కోనేరును కూడ్పించి, ఆ స్థలంలో స్వామివారి భక్తుల సౌకర్యార్థం పెద్ద హాలును దాతలు నిర్మించారు.
అనేక ప్రాంతాల్లో ఉగ్రమూర్తి ఉన్న నరసింహస్వామి ఇక్కడ శాంతమూర్తి కొలువుదీరాడు. ఇతర ప్రాంతాల్లో కొండలు, గుట్టల్లో వెలిసిన స్వామి సుందిళ్ళ అందమైన దేవాలయంలో వెలిసాడు. ఇక్కడి ప్రాంతం తన తపస్సుకు సరైనదిగా భావించన స్వామి శాంతమూర్తిగా మారి ఇక్కడే యోగముద్రలో కూర్చున్నడు ఆ స్వామి ఒళ్లంతా పుట్టలు మొలిచాయి.
శ్రీ లక్ష్మీ నరసింహస్వామి దేవస్థానం తెలంగాణ రాష్ట్రం, పెద్దపల్లి జిల్లా, రామగిరి మండలం సుందిళ్ళ గ్రామంలో ఉన్న దేవాలయం. సా.శ 13వ శతాబ్దంలో కాకతీయులచే నిర్మించిన ఈ దేవాలయంలో స్వామివారు యోగ నరసింహస్వామిగా దర్శనమిస్తాడు.
అద్వైత మతం ఒక తత్వ శాస్త్ర సిద్ధాంతం. ఈ మతం వారు ఆత్మను పరమాత్మ ఒక్కటే అని అనుభవం ద్వారా తెలుసుకోవటానికి ప్రయత్నిస్తారు. అలా చేయడం ద్వారా ముక్తిని పొందుతారు. ఇది పూర్తి చేయడానికి ఒక గురువు వద్ద వీరు చాలా శిక్షణ పొందుతారు. దీనికి వీరు గ్రంథాలు చదవడం, లోక సంబంధ విషయాలను వదిలి వేయడం, అనుభవ పూర్వకంగా ఏకత్వాన్ని పొందటానికి
కృషి చేస్తారు. సా.శ. 788 లో భారతదేశంలో పుట్టిన ఈ సిద్ధాంతం అతి ప్రాచుర్యం కలిగిన వేదాంత పద్ధతి. ద్వైత, విశిష్టాద్వైత సిద్ధాంతాలు వేదాంత సిద్ధాంతాలకు మరికొన్ని ఉదాహరణలు.
పూర్తి మేలుకొలుపుని పొందడానిని బుద్ధతత్త్వం అంటారు.బుద్ధ తత్త్వం పొందిన వారిని ఎవరినైనా బుద్ధుడు అంటారు. గౌతమ బుద్ధుడు దీనికి ఉదాహరణ. టిబెట్ తుబ్తేన్ ఎషె ప్రకారం జ్ఞానోదయం అంటే "బౌద్ధ పరిచారకుల యొక్క అంతిమ గమ్యం మనసు యొక్క అన్ని పరిముతలను తెలగించి, దాని మంచి శక్తులను పూర్తి స్థాయిలో నెలకొల్పడం, అదే జ్ఞానోదయం. ఇది కరుణ, జ్ఞానం, నైపుణ్యాల యొక్క సమ్మేళన స్థితి."